**מכבי תל אביב**, המועדון המעוטר ביותר בכדורגל הישראלי, הוא המועדון בעל דירוג אופ"א הגבוה ביותר לקבוצה ישראלית (נכון לדירוג אופ"א הרלוונטי לעונת 2022/23). לאורך ההיסטוריה רשמה מכבי תל אביב תשע הופעות בשלבי הבתים של המפעלים האירופאים, בהן שתי הופעות בשלב הבתים של ליגת האלופות, חמש הופעות בשלב הבתים של הליגה האירופית שכולל שתי העפלות לשלב 32 האחרונות (שיא ישראלי משותף) ושתי הופעות בשלב הבתים של הקונפרנס ליג שכולל העפלה לשלב הנוקאאוט הראשוני ולשלב שמינית גמר (שיא ישראלי משותף).

מכבי תל אביב התמודדה בין היתר מול קבוצות פאר מרחבי היבשת, בהן חמש אלופות אירופה - צ'לסי, פורטו, יובנטוס, באיירן מינכן ואייאקס. חלק ממשחקים אלו נבחרו לרשימות המציינות את ההופעות המכובדות ביותר של קבוצות הכדורגל הישראליות במפעלים האירופיים.

אוהדי מכבי במשחק נגד פ.ס.וו. איינדהובן בקונפרנס ליג 2021/2022

טרם הצטרפות ישראל לאופ"א
------------------------

### גביע אסיה לאלופות (1969–1971)

מכבי תל אביב החלה לייצג את ישראל במפעלים הבין-לאומיים בעונת 1968/1969, בעת השתייכותה של ישראל לקונפדרציית הכדורגל של אסיה, כאשר זכתה בגביע אסיה לאלופות לאחר ניצחון בהארכה על ינגזיי, נציגת קוריאה הדרומית, משער של דרור בר-נור בדקה ה-112. בעונת 1970/1971, בהשתתפותה השנייה במפעל, השלימה מכבי זכייה שנייה בתואר. בר-נור ושלמה ג'רבי הובילו את מכבי לניצחון 0–2 בחצי הגמר מול קבוצת צבא דרום קוריאה, ובמשחק הגמר זכתה מכבי בניצחון טכני 0–3 על קבוצת אל-שורטה העיראקית, ששחקניה עלו למגרש מנופפים בדגלי עיראק ופלסטין וסירבו לשחק מול אלופת ישראל מסיבות פוליטיות.

### גביע האינטרטוטו (1977–1980)

החל מעונת 1976/1977, עוד בטרם הצטרפות ישראל לאופ"א, החלו הקבוצות הישראליות להשתתף בגביע האינטרטוטו. מכבי תל אביב, שזכתה באליפות המדינה באותה העונה, רשמה את הופעתה הראשונה במפעל בעונת 1977/1978, כשהוגרלה לבית ב' לצדן של דויסבורג מהבונדסליגה, סטנדרד לייז' מליגת העל הבלגית וטוונטה מליגת העל ההולנדית. מכבי, תחת המאמן יעקב גרונדמן סיימה בתחתית הבית עם ניצחון בודד.

עונה לאחר מכן שוב העפילה מכבי לטורניר, והוגרלה לבית ה' מול מאלמה מליגת העל השוודית, פ.צ. ציריך מליגת העל השווייצרית ואדמירה ואקר מהבונדסליגה האוסטרית. המאמן ניסים בכר הוביל את מכבי לשני ניצחונות בששת משחקי הבית, ולמקום השלישי. השתתפותה השלישית של הקבוצה במפעל הייתה בעונת 1980/1981, תחת המאמן צביקה רוזן, בה שוב סיימה כנועלת הבית בו שיחקה מול מכבי נתניה, רויאל אנטוורפן הבלגית ו-KB הדנית.

כובשיה הבולטים של מכבי במפעל היו בני טבק, עם 12 שערים, ואחריו ויקי פרץ שכבש שמונה שערים במפעל.

לאחר הצטרפות ישראל לאופ"א
-------------------------

### השנים הראשונות (1992–2004)

החל מעונת 1992/1993, החלה ישראל לשלוח נציגות למפעליה השונים של אופ"א. אלופת המדינה לעונת 1991/1992, מכבי תל אביב, הייתה נציגת ישראל הראשונה אי פעם במוקדמות ליגת האלופות. בשלב המוקדמות, במשחקה הראשון אי פעם של נציגה ישראלית במפעל, גברה מכבי 1–2 בחוץ על ולטה המלטזית. המארחת עלתה ליתרון בדקה ה-75, אך אבי כהן (הירושלמי) איזן בדקה ה-83 וחמש דקות לאחר מכן בישל את שער הניצחון לאבי נמני. שער של מאיר מליקה הכריע את משחק הגומלין באצטדיון רמת גן, והעלה את מכבי לסיבוב השני, שם נוצחה פעמיים על ידי קלאב ברוז' הבלגית. באותה העונה בליגה סיימה מכבי במקום השני בטבלה והעפילה לגביע האינטרטוטו.

את עונת 1993/1994 פתחה מכבי באינטרטוטו שם סיימה בתחתית הבית שכלל את סלביה פראג, לוקומוטיב לייפציג, אולבורג בולדספילקלאב והאקן, לאחר שהשיגה רק נקודה בארבעת משחקיה בטורניר. באותה העונה סיימה כסגנית האלופה וזכתה בגביע המדינה, לאחר ניצחון 0–2 במשחק הגמר בדרבי על הפועל תל אביב, והעפילה בפעם היחידה בתולדותיה לגביע אירופה למחזיקות גביע, שחדל להתקיים מספר שנים לאחר מכן.

בעונת 1994/1995 התבסס המאמן אברהם גרנט על שחקני הבית המובילים ובהם אבי נמני, האחים גדי ואלון ברומר, אמיר שלח, נועם שוהם ואלי דריקס, וכן על שחקני רכש ישראלים וזרים בולטים ובהם ניר קלינגר ואלכסנדר אובארוב. מכבי עברה את הסיבוב הראשון עם צמד ניצחונות (6-2 בסיכום) על קפלוויק מאיסלנד, אך נעצרה על ידי ורדר ברמן הגרמנית בסיבוב השני. באותה העונה זכתה מכבי באליפות המדינה והעפילה בפעם השנייה בתולדותיה למוקדמות ליגת האלופות.

לקראת עונת 1995/1996 העמיד המאמן דרור קשטן את אחת הקבוצות הטובות בתולדות המועדון, כאשר אל הבסיס המוצלח מהעונה הקודמת חזרו איציק זוהר ומאיר מליקה והצטרפו זרים איכותיים כמו ויקטור מורוז ויבגני קשנצב. במשחק הראשון במוקדמות ליגת האלופות התארחה מכבי אצל גראסהופרס ציריך השווייצרית, והשיגה שוויון 1-1 לאחר שער שוויון של קשנצב. מעודדת משער החוץ היקר, אירחה מכבי את גראסהופרס באצטדיון בלומפילד, אך ספגה כבר בדקה החמישית ולא הצליחה להגיב, וכך הודחה עם הפסד 1–2 בסיכום המפגשים.

זכייתה של מכבי בדאבל המקומי באותה העונה, זיכתה אותה בהופעה שנייה ברציפות במוקדמות ליגת האלופות. מכבי הוגרלה למפגש קשה מול פנרבחצ'ה הטורקית, ונכנעה במפגש הראשון באצטדיון רמת גן 0–1, על אף הרחקתו של אמיל קוסטדינוב במהלך המחצית השנייה. בגומלין נקלעה מכבי לפיגור משער של ג'יי ג'יי אוקוצ'ה, אך דריקס השיג את השוויון כרבע שעה לסיום והשאיר את מכבי מרחק שער מהעפלה לשלב הבא. לצערם של הצהובים, המשחק הסתיים בשוויון 1-1, ושוב מכבי הודחה על חודו של שער, עם 1–2 בסיכום. מכבי המשיכה את העונה האירופית בסיבוב הראשון של גביע אופ"א מול טנריפה הספרדית. במשחק הראשון בחוץ גברה קבוצתו של המאמן יופ היינקס 3-2 על מכבי, שנהנתה משערים של עופר מזרחי ושל נמני בפנדל. את השער השני לזכות הספרדים כבש מהו קודרו, לימים שחקנה של מכבי. הצהובים נקלעו לפיגור במחצית המשחק הביתי ברמת גן, אך שער של גדי ברומר החזיר אותה לתמונת ההעפלה. מכבי לא הצליחה להמשיך ולכבוש, ובסיום שוויון 1-1 שהביא להדחתם של הצהובים עם 3–4 בסיכום המפגשים.

לאחר שנתיים בהן סיימה פעמיים רצופות במקום השישי וכשלה להעפיל למפעלים האירופיים, סיימה מכבי כסגנית האלופה בעונת 1998/1999, והעפילה למוקדמות גביע אופ"א לעונת 1999/2000. הייתה זו פתיחת עונתו האחרונה של המאמן אברהם גרנט בקדנציה השנייה שלו במועדון, והקבוצה נאלצה להסתדר ללא אבי נמני שעזב לדרבי קאונטי. לצד הוותיקים אובארוב וגדי ברומר, שיחקו באותה העונה במכבי מלך השערים המכהן של הליגה, אנדז'יי קוביקה, ולצדו שחקני בית כמו דוד רביבו, גיא צרפתי, אלי ביטון, דדי בן דיין ואבי סטרול, וכן שחקני רכש ובהם הישראלים לירון בסיס, פליקס חלפון ומרקו בלבול, והזרים מייקל אמנלו וגז'גוז' ונדזינסקי. צמד של קוביקה ושער של בסיס העניקו למכבי 1–3 ביתי על פ.ב.ק. קובנה מליטא. הצהובים היו בעמדת הדחה מהמפעל כאשר פיגרו 0–2 בגומלין, אך שער של בסיס שלוש דקות לסיום העניק למכבי את הכרטיס לסיבוב הראשון. בשלב זה פגשה מכבי את לאנס הצרפתית, ובמשחק הראשון בבית נקלעה פעמיים לפיגור, אך השיגה פעמיים את השוויון משערים של קוביקה ובן דיין. בגומלין העלה בסיס את מכבי ליתרון, אך הצרפתים השלימו מהפך בדרך לניצחון 1–2 במשחק ו-3–4 בסיכום המפגשים.

לאחר עונה נוספת של היעדרות, חזרה מכבי למוקדמות גביע אופ"א לעונת 2001/2002, לאחר שזכתה בגביע המדינה עם ניצחון 0–3 במשחק הגמר על מכבי פתח תקווה. הזכייה הבטיחה למכבי, שסיימה רביעית בליגה, את הכרטיס למפעל האירופי. במשחק הראשון מול ז'לגיריס וילנה, הוביל המאמן ניר לוין את מכבי לניצחון הגבוה בתולדותיה במפעלים האירופיים, 6-0 באצטדיון בלומפילד עם שלושער לברוך דגו ושלושה בישולים לטל בנין. שער בודד של רודריגו גולדברג בגומלין העלה את מכבי לסיבוב הראשון, שם פגשה את דינמו זאגרב הקרואטית. במשחק הראשון בחוץ העניקו דגו וגולדברג 0–2 לצהובים בהפסקה, אך הקרואטים איזנו במחצית השנייה, 2-2 בסיום. ההכרעה עברה לבלומפילד, שם איזן אבי נמני בפנדל לאחר יתרון של האורחת וקבע 1-1, בסיום, שהעלה את מכבי בזכות חוק שערי חוץ לסיבוב השני. רודה ההולנדית של המאמן ג'ורג' לייקנס הביסה את מכבי 1–4 במשחק הראשון, כאשר פרנץ הורבאט כובש את השער היחיד לזכות מכבי. בגומלין הביתי חזרה מכבי מפיגור לניצחון 1–2 עם צמד לאלי ביטון, אך לא הצליחה להעפיל לשלב הבא.

לאחר שזכתה פעם נוספת בגביע המדינה, עם ניצחון בדו-קרב פנדלים במשחק הגמר על מכבי חיפה, העפילה מכבי פעם נוספת למוקדמות גביע אופ"א לעונת 2002/2003. מכבי פתחה את העונה תחת שחקן העבר והמאמן החדש ניר קלינגר, והמצטרפים הזרים החדשים ג'ון פנטסיל, ברונו רייס ואנדראס פרוחורנקובס, ונאלצה לארח את משחקיה באירופה באותה העונה מחוץ לישראל בעקבות החלטת אופ"א עקב האינתיפאדה השנייה. בסיבוב המוקדמות הדיחה מכבי את לבדיה טאלין האסטונית, לאחר שגברה עליה 0–2 בחוץ (פרוחורנקובס וראובן עובד), ושחזרה את התוצאה גם במשחק הבית אותו קיימה באצטדיון גאורגי אספרוחוב בסופיה, עם שער נוסף של פרוחורנקובס בנוסף לשער עצמי. בסיבוב הראשון המשיכה מכבי לארח בסופיה, כאשר הפעם נדדה לאצטדיון בולגרסקה ארמייה שם גברה 0–1 על בואבישטה הפורטוגלית משער של דגו. במשחק הגומלין הודחה מכבי עם הפסד 1–4, כאשר סטרול כובש שער עצמי לזכות הפורטוגלים ועמיר תורג'מן רק מצמק לזכות הצהובים.

בעונת 2002/2003 הוביל קלינגר את מכבי לזכייה באליפות המדינה בכדורגל, ולהשתתפות במוקדמות ליגת האלופות. מכבי רשמה מבוכה כאשר הודחה כבר בסיבוב המוקדמות הראשון מול מ.ש.ק. ז'ילינה מליגת העל הסלובקית, לאחר שהפסידה לה 0–1 בחוץ, וגם במשחק הביתי, שנערך בבודפשט שבהונגריה בעקבות המצב הביטחוני, לא הצליחה לנצח וסיימה בשוויון 1-1 בלבד (שער של פנטסיל למכבי). ימים ספורים לאחר ההדחה מאירופה הודיעה מכבי בראשות המאמן קלינגר והבעלים לוני הרציקוביץ' על שחרורם מהסגל של קפטן הקבוצה אבי נמני ושל טל בנין בשל מחנאות שניהלו, לכאורה, ופגעו בקבוצה. כמו כן, טענו כי הייתה זו אחת הסיבות להדחה מאירופה כבר בשלב מוקדם. מכבי הצליחה להתאושש מהקיץ הקשה, וסיימה כסגנית האלופה. בעקבות הישגיהן של הקבוצות הישראליות במפעלים האירופיים בשנים החולפות, קיבלה הליגה הישראלית כרטיס נוסף לשלב המוקדמות בעונת 2004/2005 בליגת האלופות. מכבי זכתה להיות הישראלית הראשונה שמקבלת כרטיס למוקדמות מהמקום השני בליגה.

### העפלה ראשונה לליגת האלופות (2004–2005)

את שלב מוקדמות ליגת האלופות פתחה מכבי בסיבוב המוקדמות השני מול ה.י.ק. הלסינקי הפינית, עם משחק חוץ שהסתיים ללא שערים. בגומלין הביתי השיגה מכבי ניצחון 0–1 משער ניצחון של לירן כהן בבעיטת יעף שתי דקות לסיום, ועלתה לסיבוב המוקדמות השלישי למפגש מול פאוק סלוניקי מיוון. במשחק הראשון בחוץ השיגה מכבי ניצחון 1–2, עם שערים של ישמעאל אדו וארז מסיקה. בעקבות שיתוף שחקן שלא כחוק בקבוצה היוונית, פסקה אופ"א על ניצחון טכני של 0–3 לזכות הצהובים, שרק הגדיל את יתרונה לקראת הגומלין בבלומפילד. במשחק הגומלין הכריע לירן כהן עם שער כבר בדקה השמינית, 1-0 למכבי שהופכת למועדון הישראלי השני אי פעם בשלב הבתים של ליגת האלופות. מכבי הוגרלה לבית קשה עם שלוש אלופות אירופה לשעבר - באיירן מינכן מגרמניה, יובנטוס האיטלקית ואייאקס ההולנדית. הסיבוב הראשון לא האיר פנים למכבי, שלא כבשה והפסידה בכל שלושת המשחקים, 1-0 לבאיירן (רוי מקאיי בפנדל), 1-0 ליובנטוס (מאורו קאמורנזי) ו-0–3 לאייאקס (וסלי סונק, נייג'ל דה יונג ורפאל ואן דר וארט). הסיבוב הבא החל בניצחון יוקרתי והיסטורי של הצהובים, 2-1 ביתי על אייאקס באצטדיון רמת גן מצמד שערים של דגו, כאשר דניאל דה רידר רק צימק לפני הסיום. לאחר תבוסת 1–5 באצטדיון האולימפי לבאיירן (שער של דגו בפנדל רק צימק), השיגה מכבי נקודה רביעית, גם היא ברמת גן, 1-1 מול יובנטוס. דגו כבש את הרביעי שלו בשלב הבתים, והיה אחראי על כל שעריה של מכבי בשלב זה, ואלסנדרו דל פיירו דאג לחלוקת נקודות. את שלב הבתים סיימה מכבי רביעית עם ארבע נקודות וארבעה שערי זכות.

### חוסר הצלחה בגביע אופ"א (2005–2011)

הקמפיין האירופי הארוך והסגל חסר הכוכבים הביא את מכבי לעונה חלשה מאוד בליגת העל. הקבוצה סיימה במקום השמיני, הרחק מהחלק העליון של הטבלה, אך הצליחה להשיג כרטיס לאירופה בזכות זכייה בגביע המדינה עם ניצחון בדו-קרב פנדלים על מכבי הרצליה במשחק הגמר. לקראת חגיגות מאה השנים למועדון, הביאה הקבוצה שחקני רכש רבים ובראשם הקפטן אבי נמני שחזר למועדון, לצדם של אייל ברקוביץ' וג'ובאני רוסו, מה שהדביק לקבוצה את הכינוי "גלאקטיקוס", על שם הפרויקט השאפתני ומלא הכוכבים של המועדון הספרדי ריאל מדריד. איתם הצטרפו גם שחקני רכש נוספים ובהם בלסינג קאקו, ז'וזה דוארטה ואבי יחיאל. עד מהרה התגלה כי הסגל אינו מאוזן, ונחל כישלון כבר בשלבים המוקדמים באירופה. מכבי פגשה בסיבוב המוקדמות הראשון של עונת 2005/2006 בגביע אופ"א את אפואל ניקוסיה הקפריסאית, ובמשחק הראשון באצטדיון GSP נוצחה 0–1. אבי נמני העניק לה ניצחון 0–1 בבלומפילד, ששלח את המשחק להארכה. אפואל כבשה פעמיים כבר בשש הדקות הראשונות של ההארכה ועלתה ליתרון 1–2. מכבי נזקקה לשלושה שערים כדי לעלות, השיגה את השוויון בדקה ה-117 (מסיקה), ועם שוויון 2-2 בסיום הודחה מאירופה כבר בסיבוב הראשון. העונה החלשה של מכבי נמשכה גם בליגת העל, שם סיימה שישית בטבלה, ונאלצה להיעדר מהמפעלים האירופיים בעונה הבאה.

בעונת 2006/2007, בה לא שיחקה הקבוצה באירופה, השיגה מכבי את המקום השלישי בליגה ואת הכרטיס למוקדמות גביע אופ"א לעונת 2007/2008. את העונה פתחה מכבי תחת המאמן אלי כהן (השריף), עם אבי נמני כמנהל מקצועי במקביל לעונתו האחרונה כשחקן פעיל, ועם "המושבה הצרפתית" בסגל (יאניק קאמנן, רודי חדד וג'ונתן אסוס, אליהם הצטרף בהמשך העונה גם אלן מסודי). העונה האירופית נפתחה במבוכה גדולה, כאשר מכבי הפסידה בחוץ 0–1 לסנטה קולומה, שכבשה את השער הרביעי בלבד והשיגה את הניצחון הראשון אי פעם של קבוצה אנדורית במפעלים האירופיים. את ההפסד חסר התקדים מחקה מכבי בגומלין הביתי, עם ניצחון 0–4, משערים של קאמנן (צמד), מסיקה ויוסי שבחון. גם בסיבוב השני רשמה מכבי תוצאות מביכות מול ארג'ייספור, הקבוצה הטורקית שהעפילה למפעל בזכות הופעתה בגמר הגביע הטורקי בעונה בה נשרה מהליגה הבכירה, ולכן הופיעה במפעל האירופי כקבוצת ליגת המשנה. בבית כשלה מכבי לנצח וסיימה בשוויון 1-1 בלבד (קאמנן למכבי), ובגומלין הפסידה 1–3 (חדד למכבי) והודחה מהמפעל כבר בסיבוב המוקדמות השני.

בעקבות הישגיה הדלים בליגה, נעדרה מכבי במשך שתי עונות מהמפעלים האירופיים. בעונת 2009/2010, הראשונה של מיטשל גולדהאר כבעלים של המועדון, השיגה הקבוצה תחת המנג'ר נמני והמאמן יוסי מזרחי את הכרטיס למוקדמות הליגה האירופית, המתכונת החדשה של גביע אופ"א, כאשר סיימה במקום השלישי בליגה.

לקראת עונת 2010/2011 התחזקה מכבי של גולדהאר משמעותית. רוברטו קולאוטי, גל אלברמן, אלירן עטר, יואב זיו וברק יצחקי היו ההחתמות הבולטות בגזרה הישראלית, והאריס מדוניאנין, ניבאלדו וסאבו פאביצ'ביץ' היו בין הזרים שהגיעו לקבוצה. בליגה האירופית, שלוש שנים לאחר הופעתה הקודמת באירופה, פתחה מכבי את משחקיה בסיבוב המוקדמות השני מול מוגרן בודווה המונטנגרית. זיו ומדוניאנין העניקו לצהובים ניצחון 0–2 בבלומפילד, ושער מוקדם של מדוניאנין העלה את מכבי ליתרון חוץ. מכבי הפסידה בגומלין 1–2, אך העפילה לסיבוב המוקדמות השלישי עם 2–3 בסיכום. בסיבוב הבא פגשה מכבי את קבוצת הפאר היוונית, אולימפיאקוס, והשיגה שער חוץ יקר מפנדל של מדוניאנין במשחק הראשון. המשחק הסתיים בתוצאה 1–2 ליוונים, אך בבלומפילד השיגה מכבי ניצחון 0–1 והעפילה לשלב הפלייאוף משער של קולאוטי ובזכות חוק שערי חוץ. בשלב הפלייאוף פגשה מכבי את קבוצת הפאר הצרפתית פריז סן-ז'רמן, ונכנעה 0–2 בפארק דה פראנס. הגומלין הביתי בבלומפילד הסתיים בניצחון יוקרתי של הצהובים, 4-3, לאחר עם שערים של יובל אבידור, מדוניאנין בפנדל, וצמד של אלירן עטר כולל שער ניצחון בכדור נייח ארבע דקות בתוך תוספת הזמן.

### העפלה ראשונה לליגה האירופית (2011–2012)

לאחר חילופי מאמנים במהלך עונת 2010/2011, במהלכם הגיע לקבוצה שחקן העבר מוטי איווניר, סיימה מכבי שלישית בליגה והשיגה עונה שנייה ברציפות את הכרטיס למוקדמות הליגה האירופית. לקראת מוקדמות הליגה האירופית לעונת 2011/2012, הסתמך איווניר על שחקני הבית הצעירים ובהם שרן ייני, מואנס דאבור, דור מיכה, רועי קהת, משה לוגסי ועומר ורד. גם שחקני הרכש שהצטרפו המשיכו את המגמה, כאשר רפי דהן ומוסא קונאטה הצעירים הצטרפו לסגל הצהוב. הקבוצה, שזכתה לכינוי "תינוקות איווניר", החלה את דרכה בסיבוב המוקדמות השני מול חזר לנצ'ראן האזרית. במשחק הראשון בבית נהנתה מכבי משערים של עטר, קונאטה וגיז'רמו ישראלביץ' בדרך לניצחון 1–3, והמשיכה לשלב הבא עם שוויון 0-0 בחוץ. בסיבוב המוקדמות השלישי פגשה מכבי את ז'לייזניצ'אר סרייבו הבוסנית, ובמשחק הראשון בחוץ ניצחה אותה 0–2 מצמד של קולאוטי. בגומלין, השוותה מכבי את ניצחון השיא שלה באירופה, כאשר הביסה בבית 0–6 את הבוסנים, עם צמדים של קולאוטי ושל עטר, שער של רפי דהן ושער עצמי. בשלב הפלייאוף הוגרלה מכבי מול קבוצת הפאר היוונית, פנאתינאיקוס. במשחק הראשון בבית הפתיעה מכבי את היוונים העדיפים עם משחק מרשים וניצחון 0–3, עם שער של קונאטה וצמד של עטר. בגומלין עלתה מכבי ליתרון משער של מדוניאנין בטרם ספגה פעמיים והפסידה 1–2, אך עם 2–4 בסיכום שני המפגשים העפילה לראשונה בתולדותיה לשלב הבתים של הליגה האירופית. בשלב הבתים הוגרלה מכבי מול סטוק סיטי האנגלית, בשיקטש הטורקית ודינמו קייב האוקראינית. מכבי פתחה בתבוסת 1–5 בחוץ לבשיקטש (קהת למכבי), ואת הנקודה הראשונה השיגה במשחק השני מול דינמו קייב בבלומפילד, שוויון 1-1 עם שער של מיכה. לאחר מכן לא הצליחה להשיג שער או נקודה מצמד המשחקים מול סטוק, לאחר שהובסה 0–3 בחוץ (במשחק בו יואב זיו הורחק בכרטיס אדום לאחר שבעט בנעלו שפגעה בקוון), והפסידה 1–2 בבית (קולאוטי צימק למכבי בתוספת הזמן). במשחק הביתי מול בשיקטש חזרה מכבי מפיגור 0–2 לשוויון 2-2, משערים של ייני ולוגסי, אך ספגה בתוספת הזמן והפסידה 2–3. היה זה משחקו האירופי האחרון של איווניר, שפוטר בהמשך והוחלף על ידי ניר לוין. האחרון הוביל את מכבי למשחק האחרון בשלב הבתים, בו השיגה נקודת חוץ ראשונה, שוב מול דינמו קייב. ורד, עטר ודאבור כבשו בשוויון 3-3, ומכבי סיימה את משחקיה בבית ללא ניצחון ועם שתי נקודות בלבד.

### העפלה ראשונה לשלב 32 האחרונות בליגה האירופית (2013–2014)

לקראת עונת 2012/2013, לאחר כישלון נוסף בזירה המקומית שגרם למכבי להיעדר מהמפעלים האירופיים באותה העונה, החתים הבעלים גולדהאר את המנהל המקצועי ז'ורדי קרויף, וכן קבע כי כל השדרה המקצועית והניהולית במועדון, כולל המאמן, יהיו זרים. תחת קרויף, המאמן אוסקר גארסיה הוחתם במועדון, וכן בוצעו שינויים רבים בסגל השחקנים. בעונה בה לא שיחקה באירופה, החזירה מכבי את תואר האליפות, שהיה הראשון מבין שלושה רצופים, וחזרה לייצג את ישראל במוקדמות ליגת האלופות לראשונה מזה תשע שנים וההופעה ההיסטורית בשלב הבתים.

מכבי החלה את דרכה במוקדמות ליגת האלופות תחת המאמן פאולו סוזה, במה שהיה לקמפיין האירופי הראשון של ערן זהבי במכבי. בסיבוב המוקדמות השני פגשה מכבי את גיור ההונגרית, ובמשחק החוץ גברה עליה 0–2, משערים של ברק יצחקי, שחזר מעונת השאלה, ושל אלברמן. בגומלין הביתי העניקו זהבי וטל בן-חיים 2-1 ביתי וכרטיס לשלב המוקדמות השלישי. בסיבוב זה פגשה מכבי את פ.צ. בזל השווייצרית. במשחק הראשון בחוץ נכנעה מכבי 0–1, ואת המשחק הבא אירחה באצטדיון בלומפילד. כבר לאחר חצי שעה נקלעו הצהובים לפיגור 0–3, אך שער עצמי של פביאן שר ושערים של זהבי ושל מהראן ראדי החזירו את מכבי לשוויון 3-3 בדקה ה-55. על אף המומנטום הצהוב, המשחק הסתיים בשוויון 3-3. מכבי נשרה הישר לשלב הבתים של הליגה האירופית, בעקבות הרחקתה של מטאליסט חרקוב מהמפעלים האירופיים, לאחר פרשת הטיית משחקים בליגה האוקראינית והחלפתה בפאוק סלוניקי, שהייתה אמורה להיות יריבתה של מכבי בפלייאוף ההעפלה לשלב הבתים. הייתה זו הופעתה השנייה של מכבי בשלב הבתים של המפעל. מכבי הוגרלה לבית עם איינטרכט פרנקפורט הגרמנית, בורדו הצרפתית ואפואל ניקוסיה הקפריסאית. במשחק הראשון איבדה מכבי נקודות עם שוויון 0-0 ביתי מול אפואל ניקוסיה, כולל החמצת פנדל של יצחקי בתוך תוספת הזמן. במשחק השני השיגה מכבי ניצחון חוץ מפתיע ומרשים בצרפת, 2-1 על בורדו משערים של יצחקי ומיכה. את הפסדה הראשון בשלב הבתים רשמה בפרנקפורט, 2-0 בסיום, ובמשחק הבא השיגה את אחד מהניצחונות המרשימים ביותר של קבוצה ישראלית באירופה, כאשר אירחה את פרנקפורט. כבר במחצית הראשונה עלתה מכבי ליתרון 0–3 משערים של זהבי (שער ובישול) ויצחקי (צמד). הגרמנים כבשו פעמיים במחצית השנייה, אך פנדל מדויק של זהבי בפאננקה בדקת הסיום קבע 2–4 לאלופת ישראל. במשחק החוץ בניקוסיה שוב נפרדו מכבי ואפואל בשוויון 0-0, ובמשחק הביתי מול בורדו סיימה מכבי שלב בתים מוצלח עם ניצחון 0–1 (זהבי בפנדל), ובסך הכול השיגה שלושה ניצחונות ושתי תוצאות תיקו לצד הפסד בודד. מכבי סיימה במקום השני בבית, ולראשונה בתולדותיה צלחה שלב בתים אירופי. היא העפילה לשלב 32 האחרונות, שם הוגרלה פעם נוספת לצמד משחקים מול בזל, לאחר שהאחרונה נשרה משלב הבתים של ליגת האלופות. במשחק הראשון בבלומפילד נפרדו הקבוצות בשוויון 0-0, ובמשחק הגומלין נכנעה מכבי 0–3 לשווייצרים, וסיימה את דרכה באירופה.

### העפלה שנייה לליגת האלופות (2015–2016)

לאחר שזכתה עונה שנייה ברציפות באליפות המדינה, העפילה מכבי לשלב המוקדמות בעונת 2014/2015 בליגת האלופות. את העונה האירופית פתחה מכבי עם אוסקר גארסיה, שחזר לקדנציה שנייה במקומו של סוזה. באותה התקופה פרץ בארץ מבצע צוק איתן, ובמהלכו נורו טילים לכיוון תל אביב. המצב הביטחוני הביא לאיסור על אירוח משחקים בארץ, ומכבי אירחה את משחקיה באצטדיון אנטוניס פאפאדופולוס בלרנקה שבקפריסין. בסיבוב המוקדמות השני הוגרלה מכבי מול סנטה קולומה האנדורית, לה רשמה הפסד מביך מספר שנים קודם לכן. הפעם שרדה מכבי את משחק החוץ עם ניצחון 0–1, משער של ראדה פריצה, ובגומלין ניצחה 0–2 משערים של בן-חיים ושל ראדי. בסיבוב המוקדמות השלישי פגשה מכבי את מריבור הסלובנית, ובמשחק הראשון בחוץ ספגה חמש דקות בתוך תוספת הזמן ונוצחה 0–1. גם בגומלין הביתי לא הצליחה מכבי לייצר יתרון, סיימה בשוויון 2-2 (בן-חיים ועדן בן בסט) ונשרה לפלייאוף הליגה האירופית. בסיבוב זה הוגרלה מכבי למפגש מול אסטרס טריפוליס, והפסידה 0–2 בחוץ. המצב הביטחוני הביא להתפטרותו של גארסיה עוד בטרם פתיחת העונה בליגת העל, ובמשחק הביתי בקפריסין עמד על הקווים לראשונה ז'ורדי קרויף, המנהל המקצועי, כמאמן זמני. מכבי ספגה ראשונה, אך הצליחה להגיב עם שערים של ברק בדש, זהבי ופריצה. בסיום, 3-1 למכבי, שהודחה עקב חוק שערי חוץ.

באותה העונה השיגה מכבי של המאמן פאקו אייסטאראן את הטרבל המקומי, והשיגה מקום בשלב המוקדמות של ליגת האלופות עונה שלישית ברציפות. לקראת העונה הגיע למכבי המאמן סלבישה יוקאנוביץ', שהוביל את מכבי באירופה. בסיבוב המוקדמות השני הופתעה מכבי מול היברניאנס המלטזית עם הפסד 1–2 בחוץ, לאחר שער יתרון של נוסא איגיבור. בגומלין השיגה מכבי את הכרטיס לשלב הבא עם ניצחון 1–5 ביתי עם צמד של זהבי ושערים של בן-חיים, איגיבור ושער עצמי. בסיבוב המוקדמות השלישי פגשה מכבי את ויקטוריה פלזן הצ'כית. במשחק הראשון בבלומפילד עלתה פלזן ליתרון בזק, 2-0 לאחר 21 דקות, וברק יצחקי רק צימק לקראת הסיום. הגומלין בחוץ התנהל ללא שערים עד לרבע השעה האחרונה, אז סחט זהבי פנדל אותו תרגם ליתרון 0–1. בדקה ה-85 השלים זהבי צמד וקבע 0–2 למכבי, ובכך מחק את היתרון הצ'כי מהמשחק הראשון והעלה את מכבי לפלייאוף ההעפלה לליגת האלופות. בשלב הפלייאוף הוגרלה מכבי למפגש כפול מול בזל, שהדיחה אותה פעמיים בעונת 2013/2014 - במוקדמות ליגת האלופות ובשלב 32 האחרונות של הליגה האירופית. במשחק הראשון בחוץ עלתה מכבי ליתרון בדקה ה-31 משער של זהבי. השווייצרים איזנו כעבור מספר דקות, ושתי דקות לסיום השלימו מהפך ועלו ליתרון 1–2. בדקה ה-96, שש דקות לתוך תוספת הזמן, כבש זהבי בנגיחה לאחר הגבהה של מיכה וקבע שוויון 2-2 דרמטי. בגומלין הביתי עלתה בזל ליתרון כבר בדקה ה-11, אך בדקה ה-24 שוב היה זה זהבי שאיזן את התוצאה לאחר בישול של ניקולה מיטרוביץ' וקבע שוויון 1-1. התוצאה נותרה עד לסיום, ומכבי הדיחה את בזל בזכות חוק שערי חוץ והעפילה בפעם השנייה בתולדותיה לשלב הבתים של ליגת האלופות.

לקראת שלב הבתים ביצעה מכבי שינוי בעמדת השוער, כאשר פרדראג ראיקוביץ' הוחתם במקומו של חואן פבלו קולינאס. מכבי הוגרלה לבית קשה עם צ'לסי של המאמן ז'וזה מוריניו, פורטו ודינמו קייב. מכבי, שאירחה את משחקיה באצטדיון סמי עופר, רשמה קמפיין חלש, בו הובסה פעמיים 0–4 על ידי צ'לסי, לא השיגה כלל נקודות (שישה הפסדים בשישה משחקים), וכבשה רק שער אחד בפנדל, בהפסד הביתי 1–3 לפורטו, מרגליו של זהבי. בסך הכול סיימה מכבי במקום האחרון בבית ללא נקודות, ובפער שערים שלילי של 1–16.

### העפלות לשלב הבתים של הליגה האירופית (2016–2018)

לאחר הקמפיין האירופי וחילופי המאמנים, סיימה כסגנית האלופה והעפילה לשלב המוקדמות בעונת 2016/2017 בליגה האירופית. הייתה זו עונת מעבר עבור הצהובים, שנפרדו מתאריהם בעונה החולפת, ולקראת העונה נאלצו להיפרד מהכוכב הגדול של הקבוצה, ערן זהבי, וכן מאצטדיונה הביתי בלומפילד שעבר שיפוצים ובמקומו אירחה את משחקיה באצטדיון נתניה. המאמן הגיאורגי, שותא ארבלדזה, הגיע ואיתו בגזרת הרכש הגיעו בין היתר וידאר קיארטאנסון, אוסקר סקאריונה ויוסי בניון. מכבי נאלצה לעבור ארבעה סבבי מוקדמות בדרך לשלב הבתים, והחלה את דרכה מול גוריצה הסלובנית. במשחק הראשון בבית השיגה מכבי ניצחון 0–3 מצמד של איגיבור ושער של אורלנדו סה, והשלימו העפלה עם ניצחון בגומלין, 1-0 משער של בניון. בסיבוב המוקדמות השני פגשה מכבי את קאיראט אלמטי הקזחית. במשחק הראשון בחוץ איזן בניון בדקה האחרונה לאחר שער יתרון של אנדריי ארשאבין, ובגומלין, שערים של בן-חיים ושל אלברמן הספיקו לניצחון 1–2 ולכרטיס לשלב הבא. בסיבוב המוקדמות השלישי פגשה מכבי את פאנדורי טרגו ז'יו הרומנית, והשיגה ניצחון כפול, 1–3 בחוץ (בן-חיים, איגיבור ומיכה) ו-1–2 ביתי (איגיבור וסקאריונה). לאחר שלושה סיבובי מוקדמות הגיעה מכבי לפלייאוף ההעפלה לשלב הבתים מול היידוק ספליט הקרואטית. במשחק הראשון כבשו אלברמן וסקאריונה לזכות הצהובים בדרך לניצחון 1–2 בנתניה, ובגומלין נכנעו הצהובים באותה התוצאה (סקאריונה למכבי). המשחק הגיע לדו-קרב פנדלים, בו כבש ריקן את הפנדל השישי והמכריע וקבע 3–4 למכבי בדרך לשלב הבתים של הליגה האירופית. הייתה זו העפלה שלישית של מכבי לשלב הבתים של המפעל, והיא הוגרלה מול זניט סנקט פטרבורג הרוסית, א.ז. אלקמאר ההולנדית ודאנדוק האירית. במשחק הראשון אירחה מכבי את זניט, וצעדה ביתרון מבטיח של 0–3 מצמד של מדוניאנין ושער של קיארטאנסון עד לדקה ה-77, אך בתוך 13 דקות הפך הניצחון המרשים להפסד כואב, הרוסים הפכו ל-3–4 ומכבי נותרה ללא נקודות. מכבי התקשתה להתאושש מאובדן הנקודות ורשמה הפסד מפתיע באירלנד, 1-0 לדאנדוק. במשחק החוץ מול אלקמאר השיגה מכבי נקודות ראשונות, עם ניצחון 1–2 משערים של סקאריונה ושל אייל גולסה (שער נאה בבעיטה ממרחק). לאחר שוויון 0-0 ביתי מול היריבה ההולנדית, נכנעה מכבי 0–2 לזניט בחוץ, וסיימה את שלב הבתים עם ניצחון 1–2 על דאנדוק משערים של בן-חיים (פנדל) ומיכה. מכבי סיימה שלישית בבית וכשלה להעפיל לשלב הבא.

מכבי שוב סיימה כסגנית האלופה, ולקראת עונת 2017/2018 בליגה האירופית ירד המנהל המקצועי קרויף לעמדת המאמן הקבוע. לסגל הצטרפו עומר אצילי, אופיר דוידזאדה, אלירן עטר וניק בלקמן, ובעקבות ההפסד בגמר גביע המדינה, נאלצה מכבי להתחיל את דרכה בסיבוב המוקדמות הראשון פעם נוספת. מכבי צלחה את שלב המוקדמות הראשון מול קיי אף טירנה האלבנית, עם ניצחונות 0–2 בבית (יונתן כהן ואלי דסה) ו-0–3 בחוץ (ארון שוינפלד, יצחקי וריקן), והשיגה ניצחון כפול גם בסיבוב המוקדמות השני מול קיי. אר. רייקיאוויק האיסלנדית, 3-1 בבית (שוינפלד, קיארטאנסון ואצילי הפכו יתרון של האורחת) ו-0–2 בחוץ (אצילי ודור פרץ). גם פאניוניוס היוונית נכנעה פעמיים לצהובים, שניצחו 0–1 בבית משער של קיארטאנסון ובחוץ באותה התוצאה משער של אצילי. בפלייאוף פגשה מכבי את ריינדורף אלטאך האוסטרית, עם ניצחון 0–1 בחוץ (קיארטאנסון), ושוויון 2-2 ביתי (ייני וקיארטאנסון), בדרך להעפלה רביעית בתולדות המועדון לשלב הבתים של הליגה האירופית.

בשלב הבתים פגשה מכבי של קרויף את ויאריאל הספרדית, סלביה פראג הצ'כית ואסטנה הקזחית. בניגוד למשחקי המוקדמות, בהם הפגינה עליונות, רשמה מכבי קמפיין חלש בשלב הבתים, שהחל בהפסד 0–1 בפראג, ואחריו שוויון 0-0 מול ויאריאל. בהמשך הגיעו שלושה הפסדים, 4-0 ו-0–1 לאסטנה והפסד 0–2 לסלביה פראג. רק במשחק הנעילה של שלב הבתים השיגה מכבי שער ראשון בטורניר, כאשר גברה 0–1 על ויאריאל בחוץ משער של בלקמן.

### חוסר הצלחה במוקדמות (2018–2020)

לקראת עונת 2018/2019 נפרדה מכבי מקרויף, ולתפקיד המאמן התמנה ולדימיר איביץ', שהוביל את מכבי למשחקי המוקדמות בליגה האירופית. מכבי שוב החלה את דרכה בסיבוב הראשון, שם פגשה את פרנצווארוש ההונגרית. במשחק הראשון בחוץ נקלעה מכבי לפיגור אך השיגה שוויון משער של אלירן עטר בדקה האחרונה. בגומלין בנתניה שוב כבש עטר לזכות הצהובים, שניצחו 0–1 בדרך לסיבוב השני. בסיבוב זה פגשה מכבי את רדניצ'קי ניש הסרבית, ובמשחק הראשון בבית נהנתה מצמד של קיארטאנסון בדרך לניצחון 0–2. בגומלין בחוץ עלתה מכבי ליתרון כפול במחצית הראשונה (שער עצמי ושער נוסף של עטר), אך ספגה פעמיים בדרך לשוויון 2-2 בסיום. התוצאה הספיקה לצהובים שהעפילו לשלב הבא עם 2–4 בסיכום. בסיבוב המוקדמות השלישי פגשה מכבי את פיוניק ירוואן הארמנית. במשחק הראשון בחוץ נפרדו הקבוצות בשוויון 0-0, ובנתניה נקלעה מכבי לפיגור 0–1, אותו הצליחה להפוך משערים של דור מיכה ואלירן עטר בדרך לניצחון 1–2. מכבי הגיעה לשלב הפלייאוף, שם פגשה את סרפסבורג 08 הנורווגית. המשחק הראשון בחוץ נפתח רע עבור הצהובים, שנקלעו לפיגור 0–2 תוך שש דקות. קיארטאנסון עוד צימק בדקה ה-13, אך במחצית השנייה קבעו הנורווגים 1–3 בסיום. במשחק הגומלין בנתניה, לאחר מחצית מאופסת, כבשו אצילי (בפנדל) ועטר וקבעו 0–2 שהיה מספיק לצהובים כדי לעלות, אך בדקה ה-81, תשע דקות בלבד לפני העפלה לשלב הבתים, ספגה מכבי מפנדל של סרפסבורג, והודחה עם 3–4 לנורווגים בסיכום שני המפגשים.

בהמשך העונה בליגת העל, שברה מכבי שיאי מועדון וליגה רבים בדרך לזכייה באליפות הדומיננטית ביותר בתולדות הכדורגל הישראלי, בפער 31 נקודות מהסגנית מכבי חיפה ועם הפסד ליגה אחד בלבד לאורך כל העונה. הדומיננטיות בליגה במקביל לשמירה על מרבית הסגל והמשך דרכו של איביץ', הגדילו את רף הציפיות לקראת העונה האירופית. מכבי החלה את דרכה בסיבוב המוקדמות השני של ליגת האלופות, במפגש מול צ'.פ.ר. קלוז'. המשחק הראשון ברומניה הסתיים בהפסדה של מכבי, 1-0. בגומלין נפרדו הקבוצות בשוויון 2-2, כאשר יונתן כהן ובלקמן כובשים לזכות הצהובים, שערים שלא הספיקו כדי להעפיל לסיבוב הבא. מכבי נשרה לסיבוב השלישי של מוקדמות הליגה האירופית, למפגש מול סודובה מריאמפולה הליטאית. על אף שנחשבה לקבוצה העדיפה, הופתעה מכבי בביתה עם הפסד 1–2, כאשר צ'יקו אופואדו רק מצמק לזכות הצהובים בדקות הסיום. מכבי חיפשה להפוך את התוצאה בגומלין בחוץ, אך הפסידה פעם נוספת באותה התוצאה, כאשר בלקמן המחליף רק מצמק לפני הסיום. בכך, הסתיימה העונה האירופית של מכבי לאחר ארבעה משחקים בלבד, וללא ניצחון.

### העפלה שנייה לשלב 32 האחרונות בליגה האירופית (2020–2021)

לקראת עונת 2020/2021 התמנה יורגוס דוניס היווני לתפקיד מאמן הקבוצה, במקומו של איביץ' שעזב לווטפורד. בעקבות מגפת הקורונה, שגרמה לאילוצי לוח זמנים ואפשרויות טיסה בין מדינות, הוחלט כי סיבובי המוקדמות בעונת 2020/2021 בליגת האלופות יתקיימו במתכונת של משחק בודד וללא קהל, והמארחת תיקבע על פי הגרלה. בסיבוב המוקדמות הראשון פגשה מכבי את ריגה, היריבה הלטבית הראשונה מולה שיחקה מכבי במשחק רשמי. צמד פנדלים של בלקמן העניק למכבי ניצחון 0–2 בבלומפילד. בסיבוב המוקדמות השני הוגרלה מכבי למשחק חוץ מול סודובה, מולה הודחה באופן מפתיע עונה קודם לכן. הפעם, שערים של ריקן, בלקמן ואופיר דוידזאדה העניקו למכבי ניצחון 0–3 וכרטיס לשלב הבא. ערב של הפתעות והדחת קבוצות בכירות, בהן סלטיק ולודוגורץ ראזגרד, קבעו כי בניגוד להערכות המוקדמות, מכבי תהיה מדורגת לסיבוב המוקדמות השלישי. בסיבוב זה פגשה מכבי את דינמו ברסט, אלופת בלארוס, למפגש רשמי ראשון שלה מול יריבה בלארוסית. במשחק שהתקיים באצטדיון בלומפילד גברה מכבי 0–1 על ברסט משער בכורה של דן ביטון במדי מכבי באירופה, מהנקודה הלבנה. מכבי הבטיחה עם העפלתה לשלב הפלייאוף את השתתפותה השביעית בתולדותיה בשלב בתים אירופי. כיומיים לפני המפגש הראשון בפלייאוף ההעפלה לליגת האלופות מול רד בול זלצבורג האוסטרית, התבשרה מכבי כי אל דן גלזר, שנמצא חיובי לנגיף הקורונה שלושה ימים קודם לכן, הצטרפו שישה שחקנים נוספים ושבעה אנשי צוות חיוביים לנגיף, ובהם אנריק סאבוריט, דור פרץ, אבי ריקן, יונתן כהן וניק בלקמן. ערב המשחק נוספו שני שחקנים נוספים לרשימת הנדבקים, ובמשחק הראשון בבלומפילד נכנעה מכבי 1–2, לאחר שהובילה משער של דן ביטון. בגומלין, ללא דוידזאדה ובן חיים שהצטרפו לרשימת הנדבקים, נכנעה מכבי בתוצאה 1–3 (עדן קארצב איזן זמנית) ובעקבות כך לא הצליחה להעפיל לשלב הבתים של ליגת האלופות, וכן נקבע כי תשחק בשלב הבתים של הליגה האירופית. את שלב הבתים פתחה מכבי בניצחון ביתי, 1-0 על קרבאך, משער ניצחון מוקדם של יונתן כהן. במשחק השני פגשה מכבי למשחק חוץ את סיוואספור, וגברה עליה 1–2, לאחר שפיגרה 0–1. דן ביטון (פנדל) ודור פרץ קבעו את המהפך, ובכך הייתה מכבי לישראלית הראשונה שמנצחת במשחק רשמי קבוצה טורקית במשחק חוץ, וכן לראשונה שפותחת שלב בתים אירופי עם שני ניצחונות רצופים. במחזור השלישי של שלב הבתים הפסידה 0–4 לויאריאל בספרד, תוצאה שזהה להפסדי שיא מהעבר. במחזור הרביעי של שלב הבתים, סיימה בתוצאה 1-1 במשחק הבית נגד ויאריאל. במחזור החמישי של שלב הבתים מכבי שיחקה מול קרבאך. במשחק זה מכבי יכלה להבטיח עלייה לשלב 32 האחרונות בפעם השנייה בתולדותיה, יונתן כהן העלה את מכבי ליתרון מהנקודה הלבנה אך קרבאך איזנה והמשחק הסתיים בתיקו. במחזור האחרון של שלב הבתים ניצחה הקבוצה את סיבאספור 0–1 משער של אנריק סאבוריט שהבטיח את העפלת הקבוצה לשלב 32 האחרונות של הליגה האירופית, ובכך הפכה לקבוצה הישראלית הראשונה שעושה זאת פעמיים מאז הקמתה של הליגה האירופית במבנה הנוכחי שקיים החל מעונת 2009/10 (לצד קבוצות ישראליות נוספות שעשו זאת בעבר במבנים השונים של המפעל לדורותיו). לאחר שבשלב 32 האחרונות הוגרלה נגד שחטאר דונצק, סיימה את מסעה האירופי לעונת 2020/21 בעקבות הפסד כפול בשלב זה.

### הופעות ראשונות בקונפרנס ליג (2021–2023)

בעונת 2021/2022 לאחר שעברה בהצלחה 3 סבבי מוקדמות, העפילה מכבי תל אביב לשלב הבתים של המפעל האירופי החדש לעונה זו - הקונפרנס ליג. מכבי תל אביב הוגרלה מדרג ב' לבית א' יחד עם ל.א.ס.ק. לינץ (אוסטריה), אלאשקרט (ארמניה) וה.י.ק. הלסינקי (פינלנד). ב-14 בספטמבר 2021 כבש סטיפה פריצה את השער הראשון אי פעם במסגרת הקונפרנס ליג החדשה, במשחק נגד אלאשקרט. את שלב הבתים סיימה מכבי תל אביב במקום השני (לאחר 3 ניצחונות, 2 תוצאות תיקו והפסד בודד) והעפילה לשלב הנוקאאוט הראשוני, שם פגשה את פ.ס.וו. איינדהובן, והפסידה בו לאחר הפסד 0–1 במשחק הראשון ובתיקו 1–1 במשחק הגומלין.

עונה לאחר מכן, לאחר שסיימה את העונה במקום השלישי בליגה, שוב החלה מכבי את דרכה בסיבוב השני של מוקדמות הקונפרנס ליג. מכבי, תחת המאמן ולדימיר איביץ' בקדנציה שנייה במועדון, הדיחה את זירה האזרית בסיבוב המוקדמות השני, לאחר שניצחה 3–0 בחוץ ושמרה על שוויון 0–0 ביתי. בסיבוב הבא הדיחה מכבי את אריס סלוניקי מיוון. המשחק הראשון בבלומפילד הסתיים בניצחון 2–0 למכבי, כאשר ג'ורג'ה יובאנוביץ' כבש ראשון וערן זהבי, בהופעתו הראשונה מאז חזר למכבי, עלה כמחליף וקבע את תוצאת הסיום. במשחק השני בחוץ נקלעה מכבי לפיגור לאחר פנדל גבולי והרחקה של דן גלזר, אך שוב זהבי המחליף כבש לרשת היוונים וקבע 1–1. אריס הצליחה לנצח 2–1 במשחק, אך בסיכום, 3–2 למכבי שמעפילה לשלב הפלייאוף. בשלב זה הוגרלה מכבי מול ניס הצרפתית, שנחשבה לאחת הקבוצות הבכירות בסיבוב זה. במשחק הראשון בבלומפילד, הפתיעה מכבי את הצרפתים עם ניצחון 1–0, משער של המחליף סטיפה פריצה שהקפיץ מעל שוערה של ניס, קספר שמייכל אך במשחק השני הפסידה מכבי לאחר הארכה 0–2 והודחה מהקונפרנס ליג.

### העפלה לשמינית גמר בקונפרנס ליג (2023–2024)

בעונת 2023/2024 רשמה הקבוצה הגעה לשלב שיא במפעלים האירופיים בכך שהגיעה לשלב שמינית הגמר בקונפרנס ליג, את הדרך התחילה בשלב המוקדמות השני שעברה את פטרוקוב חנצ'שט המולדובנית, א.א.ק. לרנקה הקפריסאית ונ.ק צליה הסלובנית. בשלב הבתים סיימה במקום הראשון בבית עם גנט, זוריה לוהנסק ופרייד'פליק ועברה ישירות לשלב שמינית הגמר שם פגשה את אולימפיאקוס היוונית, במפגש הראשון ניצחה מכבי בחוץ 4–1 אך במפגש השני שהתקיים בסרביה בעקבות מלחמת חרבות ברזל הפסידה מכבי לאחר הארכה 1–6 והודחה מהמפעל.

דירוג הקבוצה באופ"א
-------------------

* נכון ל-14 במרץ 2024

| עונה | דירוג | סה"כ נקודות | נקודות בעונה |
| --- | --- | --- | --- |
| *2023/2024* | *52* Increase | *35.500* | *14.000* |
| 2022/2023 | 71 Decrease | 24.000 | 2.500 |
| 2021/2022 | 66 Increase | 24.500 | 9.000 |
| 2020/2021 | 71 Increase | 20.500 | 8.000 |
| 2019/2020 | 92 Decrease | 16.500 | 2.000 |
| 2018/2019 | 89 Decrease | 16.000 | 2.500 |
| 2017/2018 | 63 Increase | 22.500 | 3.000 |
| 2016/2017 | 88 Increase | 23.375 | 6.350 |
| 2015/2016 | 98 Increase | 20.225 | 4.450 |
| 2014/2015 | 104 Increase | 18.200 | 1.775 |
| 2013/2014 | 107 Increase | 17.875 | 10.150 |
| 2012/2013 | 176 Increase | 8.075 | 0.650 |
| 2011/2012 | 174 Increase | 7.900 | 3.200 |
| 2010/2011 | 190 Increase | 5.900 | 2.125 |
| 2009/2010 | 214 Decrease | 3.775 | 1.450 |
| 2008/2009 | 155 Increase | 9.050 | 0.350 |
| 2007/2008 | 160 Decrease | 11.197 | 0.7835 |
| 2006/2007 | 143 Decrease | 14.338 | 1.9800 |
| 2005/2006 | 123 Decrease | 19.108 | 0.4950 |
| 2004/2005 | 116 Increase | 19.218 | 7.1960 |
| 2003/2004 | 145 Decrease | 14.012 | 0.7425 |
| 2002/2003 | 135 Increase | 18.999 | 4.9165 |
| 2001/2002 | 156 Increase | 15.666 | 8.1665 |
| 2000/2001 | 206 Decrease | 9.062 | 0.9165 |
| 1999/2000 | 203 Increase | 8.770 | 2.5000 |
| 1998/1999 | 205 Decrease | 7.770 | 2.5000 |
| 1997/1998 | 158 Decrease | 1.000 | 1.000 |
| 1996/1997 | 147 Increase | 0.500 | 1.000 |
| 1995/1996 | 199 Decrease |  | 0.500 |
| 1994/1995 | 179 Increase | 0.500 | 0.500 |

תוצאות המשחקים
--------------

### טרם ההצטרפות לאופ"א

| עונה | מסגרת | סיבוב | קבוצה | משחק ראשון | משחק שני | סה"כ |
| --- | --- | --- | --- | --- | --- | --- |
| 1977 | גביע האינטרטוטו | שלב הבתים (בית ב') | גרמניה המערביתגרמניה המערבית דויסבורג | 2 - 3 (ב) | 2 - 2 (ח) | מקום 4/4 |
| בלגיהבלגיה סטנדרד לייז' | 0 - 2 (ב) | 1 - 2 (ח) |
| הולנדהולנד טוונטה | 1 - 3 (ב) | 4 - 3 (ח) |
| 1978 | שלב הבתים (בית ה') | שווייץשווייץ פ.צ. ציריך | 0 - 2 (ב) | 3 - 0 (ח) | מקום 3/4 |
| אוסטריהאוסטריה פירסט וינה | 5 - 1 (ב) | 1 - 3 (ח) |
| שוודיהשוודיה מאלמה | 0 - 1 (ב) | 1 - 3 (ח) |
| 1980 | שלב הבתים (בית ג') | בלגיהבלגיה רויאל אנטוורפן | 3 - 1 (ב) | 1 - 5 (ח) | מקום 4/4 |
| ישראלישראל מכבי נתניה | 1 - 2 (ב) | 1 - 3 (ח) |
| דנמרקדנמרק קיובנהאבנס בולדקלאב | 1 - 1 (ב) | 2 - 3 (ח) |
|

### לאחר ההצטרפות לאופ"א

| עונה | מסגרת | סיבוב | קבוצה | משחק ראשון | משחק שני | סה"כ |
| --- | --- | --- | --- | --- | --- | --- |
| 2004/2005 | ליגת האלופות | שלב הבתים (בית ג') | גרמניהגרמניה באיירן מינכן | 0 - 1 (ב) | 1 - 5 (ח) | מקום 4/4 |
| איטליהאיטליה יובנטוס | 0 - 1 (ח) | 1 - 1 (ב) |
| הולנדהולנד אייאקס | 0 - 3 (ח) | 2 - 1 (ב) |
| 2011/2012 | הליגה האירופית | שלב הבתים (בית ה') | טורקיהטורקיה בשיקטש | 1 - 5 (ח) | 2 - 3 (ב) | מקום 4/4 |
| אוקראינהאוקראינה דינמו קייב | 1 - 1 (ב) | 3 - 3 (ח) |
| אנגליהאנגליה סטוק סיטי | 0 - 3 (ח) | 1 - 2 (ב) |
| 2013/2014 | הליגה האירופית | שלב הבתים (בית ו') | קפריסיןקפריסין אפואל ניקוסיה | 0 - 0 (ב) | 0 - 0 (ח) | מקום 2/4 |
| צרפתצרפת בורדו | 2 - 1 (ח) | 1 - 0 (ב) |
| גרמניהגרמניה איינטרכט פרנקפורט | 0 - 2 (ח) | 4 - 2 (ב) |
| 32 האחרונות | שווייץשווייץ פ.צ. בזל | 0 - 0 (ב) | 0 - 3 (ח) | 0 - 3 |
| 2015/2016 | ליגת האלופות | שלב הבתים (בית ז') | אנגליהאנגליה צ'לסי | 0 - 4 (ח) | 0 - 4 (ב) | מקום 4/4 |
| אוקראינהאוקראינה דינמו קייב | 0 - 2 (ב) | 0 - 1 (ח) |
| פורטוגלפורטוגל פורטו | 0 - 2 (ח) | 1 - 3 (ב) |
| 2016/2017 | הליגה האירופית | שלב הבתים (בית ד') | רוסיהרוסיה זניט סנקט פטרבורג | 3 - 4 (ב) | 0 - 2 (ח) | מקום 3/4 |
| אירלנדאירלנד דאנדוק | 0 - 1 (ח) | 2 - 1 (ב) |
| הולנדהולנד א.ז. אלקמאר | 2 - 1 (ח) | 0 - 0 (ב) |
| 2017/2018 | הליגה האירופית | סיבוב המוקדמות הראשון | אלבניהאלבניה קיי אף טירנה | 2 - 0 (ב) | 3 - 0 (ח) | 5 - 0 |
| סיבוב המוקדמות השני | איסלנדאיסלנד קיי. אר. רייקיאוויק | 3 - 1 (ב) | 2 - 0 (ח) | 5 - 1 |
| סיבוב המוקדמות השלישי | יווןיוון פאניוניוס | 1 - 0 (ב) | 1 - 0 (ח) | 2 - 0 |
| מוקדמות - פלייאוף | אוסטריהאוסטריה ריינדורף אלטאך | 1 - 0 (ח) | 2 - 2 (ב) | 3 - 2 |
| שלב הבתים (בית א') | צ'כיהצ'כיה סלביה פראג | 0 - 1 (ח) | 0 - 2 (ב) | מקום 4/4 |
| ספרדספרד ויאריאל | 0 - 0 (ב) | 1 - 0 (ח) |
| קזחסטןקזחסטן אסטנה | 0 - 4 (ח) | 0 - 1 (ב) |
| 2018/2019 | הליגה האירופית | סיבוב המוקדמות הראשון | הונגריההונגריה פרנצווארוש | 1 - 1 (ח) | 1 - 0 (ב) | 2 - 1 |
| סיבוב המוקדמות השני | סרביהסרביה רדניצ'קי ניש | 2 - 0 (ב) | 2 - 2 (ח) | 4 - 2 |
| סיבוב המוקדמות השלישי | ארמניהארמניה פיוניק ירוואן | 0 - 0 (ח) | 2 - 1 (ב) | 2 - 1 |
| מוקדמות - פלייאוף | נורווגיהנורווגיה סרפסבורג 08 | 1 - 3 (ח) | 2 - 1 (ב) | 3 - 4 |
| 2019/2020 | ליגת האלופות | סיבוב המוקדמות השני | רומניהרומניה צ'.פ.ר. קלוז' | 0 - 1 (ח) | 2 - 2 (ב) | 2 - 3 |
| הליגה האירופית | סיבוב המוקדמות השלישי | ליטאליטא סודובה מריאמפולה | 1 - 2 (ב) | 1 - 2 (ח) | 2 - 4 |
| 2020/2021 | ליגת האלופות | סיבוב המוקדמות הראשון | לטביהלטביה ריגה | 2 - 0 (ב) | 2 - 0 |
| סיבוב המוקדמות השני | ליטאליטא סודובה מריאמפולה | 3 - 0 (ח) | 3 - 0 |
| סיבוב המוקדמות השלישי | בלארוסבלארוס דינמו ברסט | 1 - 0 (ב) | 1 - 0 |
| מוקדמות - פלייאוף | אוסטריהאוסטריה רד בול זלצבורג | 1 - 2 (ב) | 1 - 3 (ח) | 2 - 5 |
| הליגה האירופית | שלב הבתים (בית ט') | ספרדספרד ויאריאל | 0 - 4 (ח) | 1 - 1 (ב) | מקום 2/4 |
| אזרבייג'ןאזרבייג'ן קרבאך | 1 - 0 (ב) | 1 - 1 (ח) |
| טורקיהטורקיה סיוואספור | 2 - 1 (ח) | 1 - 0 (ב) |
| 32 האחרונות | אוקראינהאוקראינה שחטאר דונצק | 0 - 2 (ב) | 0 - 1 (ח) | 0 - 3 |
| 2021/2022 | קונפרנס ליג | סיבוב המוקדמות שני | מונטנגרומונטנגרו סוטייסטקה | 0 - 0 (ח) | 3 - 1 (ב) | 3 - 1 |
| סיבוב המוקדמות שלישי | סלובקיהסלובקיה ספרטק טרנבה | 0 - 0 (ח) | 1 - 0 (ב) | 1 - 0 |
| מוקדמות - פלייאוף | קזחסטןקזחסטן שחטיור קרגנדה | 2 - 1 (ח) | 2 - 0 (ב) | 4 - 1 |
| שלב הבתים (בית א') | אוסטריהאוסטריה ל.א.ס.ק. לינץ | 1 - 1 (ח) | 0 - 1 (ב) | מקום 2/4 |
| ארמניהארמניה אלאשקרט | 4 - 1 (ב) | 1 - 1 (ח) |
| פינלנדפינלנד ה.י.ק. הלסינקי | 5 - 0 (ח) | 3 - 0 (ב) |
| שלב הנוקאאוט הראשוני | הולנדהולנד פ.ס.וו. איינדהובן | 0 - 1 (ח) | 1 - 1 (ב) | 1 - 2 |
| 2022/2023 | קונפרנס ליג | סיבוב המוקדמות השני | אזרבייג'ןאזרבייג'ן זירה | 3 - 0 (ח) | 0 - 0 (ב) | 3 - 0 |
| סיבוב המוקדמות השלישי | יווןיוון אריס סלוניקי | 2 - 0 (ב) | 1 - 2 (ח) | 3 - 2 |
| מוקדמות - פלייאוף | צרפתצרפת ניס | 1 - 0 (ב) | 0 - 2 (ח) | 1 - 2 |
| 2023/2024 | קונפרנס ליג | סיבוב המוקדמות השני | מולדובהמולדובה פטרוקוב חנצ'שט | 3 - 0 (ב) | 2 - 0 (ח) | 5 - 0 |
| סיבוב המוקדמות השלישי | קפריסיןקפריסין א.א.ק. לרנקה | 1 - 1 (ח) | 1 - 0 (ב) | 2 - 1 |
| מוקדמות - פלייאוף | סלובניהסלובניה נ.ק צליה | 4 - 1 (ב) | 1 - 1 (ח) | 5 - 2 |
| שלב הבתים (בית ב') | בלגיהבלגיה גנט | 0 - 2 (ח) | 3 - 1 (ב) | מקום 1/4 |
| אוקראינהאוקראינה זוריה לוהנסק | 3 - 1 (ח) | 3 - 2 (ב) |
| איסלנדאיסלנד פרייד'פליק | 3 - 2 (ב) | 2 - 1 (ח) |
| שמינית גמר | יווןיוון אולימפיאקוס | 4 - 1 (ח) | 1 - 6 (ב) | 5 - 7 |

סטטיסטיקה
---------

כל הנתונים נכונים ל-11 במרץ 2024

### סטטיסטיקה קבוצתית

* **לפני ההצטרפות לאופ"א**

**לפי תחרות**

| מסגרת | משחקים | ניצחונות | תיקו | הפסדים | שערי זכות | שערי חובה | הפרש | % הצלחה |
| --- | --- | --- | --- | --- | --- | --- | --- | --- |
| גביע האינטרטוטו | 18 | 4 | 2 | 12 | 29 | 40 | 11- | **25.93%** |
|

* **לאחר ההצטרפות לאופ"א**

**לפי תחרות**

| מסגרת | משחקים | ניצחונות | תיקו | הפסדים | שערי זכות | שערי חובה | הפרש | % הצלחה |
| --- | --- | --- | --- | --- | --- | --- | --- | --- |
| ליגת האלופות | 47 | 15 | 10 | 22 | 50 | 63 | 13- | 39.01% |
| הליגה האירופית | 96 | 42 | 21 | 33 | 136 | 120 | 16+ | 51.04% |
| קונפרנס ליג | 33 | 20 | 8 | 5 | 60 | 25 | 35+ | 68.69% |
| גביע אירופה למחזיקות גביע | 4 | 2 | 1 | 1 | 6 | 4 | 2+ | 58.33% |
| גביע האינטרטוטו | 4 | 0 | 1 | 3 | 2 | 9 | 7- | 8.33% |
|
| כללי | 184 | 79 | 41 | 64 | 254 | 221 | 33+ | 50.36% |

 **לפי מדינה** 

| מדינה | משחקים | ניצחונות | תיקו | הפסדים | שערי זכות | שערי חובה | הפרש |
| --- | --- | --- | --- | --- | --- | --- | --- |
| אוסטריהאוסטריה אוסטריה | 6 | 1 | 2 | 3 | 6 | 9 | 3- |
| אוקראינהאוקראינה אוקראינה | 8 | 2 | 2 | 4 | 10 | 13 | 3- |
| אזרבייג'ןאזרבייג'ן אזרבייג'ן | 6 | 3 | 3 | 0 | 8 | 2 | 6 |
| איטליהאיטליה איטליה | 2 | 0 | 1 | 1 | 1 | 2 | 1- |
| איסלנדאיסלנד איסלנד | 6 | 6 | 0 | 0 | 16 | 6 | 10 |
| אירלנדאירלנד אירלנד | 2 | 1 | 0 | 1 | 2 | 2 | 0 |
| אלבניהאלבניה אלבניה | 2 | 2 | 0 | 0 | 5 | 0 | 5 |
| אנגליהאנגליה אנגליה | 4 | 0 | 0 | 4 | 1 | 13 | 12- |
| אנדורהאנדורה אנדורה | 4 | 3 | 0 | 1 | 7 | 1 | 6 |
| אסטוניהאסטוניה אסטוניה | 2 | 2 | 0 | 0 | 4 | 0 | 4 |
| ארמניהארמניה ארמניה | 4 | 2 | 2 | 0 | 7 | 3 | 4 |
| בוסניה והרצגובינהבוסניה והרצגובינה בוסניה והרצגובינה | 2 | 2 | 0 | 0 | 8 | 0 | 8 |
| בלארוסבלארוס בלארוס | 1 | 1 | 0 | 0 | 1 | 0 | 1 |
| בלגיהבלגיה בלגיה | 4 | 1 | 0 | 3 | 3 | 7 | 4- |
| גרמניהגרמניה גרמניה | 7 | 1 | 2 | 4 | 5 | 12 | 7- |
| דנמרקדנמרק דנמרק | 1 | 0 | 0 | 1 | 1 | 2 | 1- |
| הולנדהולנד הולנד | 8 | 3 | 2 | 3 | 8 | 12 | 4- |
| הונגריההונגריה הונגריה | 4 | 3 | 1 | 0 | 6 | 2 | 4 |
| טורקיהטורקיה טורקיה | 8 | 2 | 2 | 4 | 9 | 15 | 6- |
| יווןיוון יוון | 13 | 9 | 0 | 4 | 21 | 11 | 10 |
| לטביהלטביה לטביה | 1 | 1 | 0 | 0 | 2 | 0 | 2 |
| ליטאליטא ליטא | 7 | 4 | 0 | 3 | 16 | 7 | 9 |
| מולדובהמולדובה מולדובה | 2 | 2 | 0 | 0 | 5 | 0 | 5 |
| מונטנגרומונטנגרו מונטנגרו | 4 | 2 | 1 | 1 | 6 | 3 | 3 |
| מלטהמלטה מלטה | 4 | 3 | 0 | 1 | 9 | 4 | 5 |
| נורווגיהנורווגיה נורווגיה | 2 | 1 | 0 | 1 | 3 | 4 | 1- |
| סלובניהסלובניה סלובניה | 6 | 3 | 2 | 1 | 11 | 5 | 6 |
| סלובקיהסלובקיה סלובקיה | 4 | 1 | 2 | 1 | 2 | 2 | 0 |
| ספרדספרד ספרד | 6 | 1 | 3 | 2 | 5 | 9 | 4- |
| סרביהסרביה סרביה | 2 | 1 | 1 | 0 | 4 | 2 | 2 |
| פורטוגלפורטוגל פורטוגל | 4 | 1 | 0 | 3 | 3 | 9 | 6- |
| פינלנדפינלנד פינלנד | 4 | 3 | 1 | 0 | 9 | 0 | 9 |
| צ'כיהצ'כיה צ'כיה | 5 | 1 | 0 | 4 | 4 | 8 | 4- |
| צרפתצרפת צרפת | 8 | 4 | 1 | 3 | 11 | 12 | 1- |
| קזחסטןקזחסטן קזחסטן | 6 | 3 | 1 | 2 | 7 | 8 | 1- |
| קפריסיןקפריסין קפריסין | 6 | 1 | 4 | 1 | 4 | 4 | 0 |
| קרואטיהקרואטיה קרואטיה | 4 | 1 | 2 | 1 | 6 | 6 | 0 |
| רומניהרומניה רומניה | 4 | 2 | 1 | 1 | 7 | 5 | 2 |
| רוסיהרוסיה רוסיה | 2 | 0 | 0 | 2 | 3 | 6 | 3- |
| שוודיהשוודיה שוודיה | 1 | 0 | 0 | 1 | 0 | 4 | 4- |
| שווייץשווייץ שווייץ | 8 | 0 | 5 | 3 | 7 | 12 | 5- |
|

### סטטיסטיקות אישיות

* **לאחר ההצטרפות לאופ"א**

#### מלך השערים

**מודגש**: שחקן פעיל

| מקום | שם | שנים בקבוצה | ליגת האלופות | הליגה האירופית | קונפרנס ליג | גביע אירופה למחזיקות גביע | גביע האינטרטוטו | סה"כ |
| --- | --- | --- | --- | --- | --- | --- | --- | --- |
| 1 | ישראלישראל **ערן זהבי** | 2013–2016 ; 2022– | 11 | 4 | 14 | – | – | **29** |
| 2 | ישראלישראל **אלירן עטר** | 2010–2013 ; 2017–2020 | – | 12 | – | – | – | **12** |
| 3 | ישראלישראל ברוך דגו | 2000–2005 | 4 | 5 | – | – | – | **9** |
| ישראלישראל **דור פרץ** | 2014–2021 ; 2022– | – | 2 | 7 | – | – |
| 5 | איסלנדאיסלנד **וידאר קיארטאנסון** | 2016–2018 | – | 8 | – | – | – | **8** |
| 6 | ישראלישראל **דן ביטון** | 2020– | 2 | 1 | 4 | – | – | **7** |
| ישראלישראל **טל בן-חיים** | 2013–2017 ; 2020–2022 | 4 | 3 | – | – | – |
| בוסניה והרצגובינהבוסניה והרצגובינה **האריס מדוניאנין** | 2010–2012 ; 2016–2017 | – | 7 | – | – | – |
| 9 | ניגריהניגריה **נוסא איגיבור** | 2014–2017 | 2 | 4 | – | – | – | **6** |
| ברבדוסברבדוס **ניק בלקמן** | 2017–2021 | 5 | 1 | – | – | – |
| ישראלישראל ברק יצחקי | 2010–2018 | 2 | 4 | – | – | – |
| ארגנטינהארגנטינה רוברטו קולאוטי | 2010–2013 | – | 6 | – | – | – |
| ישראלישראל **גבי קניקובסקי** | 2021– | – | – | 6 | – | – |
| 14 | ישראלישראל **יונתן כהן** | 2017–2021 | 1 | 3 | 1 | – | – | **5** |
| ישראלישראל **דור מיכה** | 2011–2020 | – | 5 | – | – | – |
| ישראלישראל אבי נמני | 1989–2003 ; 2005–2008 | 1 | 3 | – | 1 | – |
| 17 | ישראלישראל **עומר אצילי** | 2017–2020 | – | 4 | – | – | – | **4** |
| 18 | ישראלישראל גל אלברמן | 2010–2017 | 1 | 2 | – | – | – | **3** |
| ישראלישראל אלי ביטון | 1998–2005 | – | 3 | – | – | – |
| ישראלישראל לירון בסיס | 1999–2001 | – | 3 | – | – | – |
| סרביהסרביה **ג'ורג'ה יובאנוביץ'** | 2022– | – | – | 3 | – | – |
| ישראלישראל **שרן ייני** | 2004–2015 ; 2017– | – | 2 | 1 | – | – |
| ישראלישראל ארז מסיקה | 2003–2008 | 1 | 2 | – | – | – |
| ספרדספרד **אנריק סאבוריט** | 2018– | – | 1 | 2 | – | – |
| ארגנטינהארגנטינה **אוסקר סקאריונה** | 2016–2017 | – | 3 | – | – | – |
| קרואטיהקרואטיה **סטיפה פריצה** | 2021– | – | – | 3 | – | – |
| צרפתצרפת יאניק קאמנן | 2007–2009 | – | 3 | – | – | – |
| פוליןפולין אנדז'יי קוביקה | 1998–2000 ; 2003–2004 | – | 3 | – | – | – |
| ישראלישראל **אבי ריקן** | 2015– | 1 | 1 | 1 | – | – |
| ישראלישראל **עדן שמיר** | 2021–2022 | – | – | 3 | – | – |
|

#### שיאן ההופעות

**מודגש**: שחקן פעיל

| מקום | שם | שנים בקבוצה | ליגת האלופות | הליגה האירופית | קונפרנס ליג | גביע אירופה למחזיקות גביע | גביע האינטרטוטו | סה"כ |
| --- | --- | --- | --- | --- | --- | --- | --- | --- |
| 1 | ישראלישראל **שרן ייני** | 2004–2015 ; 2017– | 13 | 52 | 19 | – | – | **84** |
| 2 | ישראלישראל **איתן טיבי** | 2012–2021 | 22 | 51 | – | – | – | **73** |
| 3 | ישראלישראל **דור מיכה** | 2011–2020 | 20 | 42 | – | – | – | **62** |
| 4 | ישראלישראל **דור פרץ** | 2014–2021 ; 2022– | 15 | 30 | 13 | – | – | **58** |
| 5 | ישראלישראל **אבי ריקן** | 2015– | 17 | 29 | 11 | – | – | **57** |
| 6 | ישראלישראל **טל בן-חיים** | 2013–2017 ; 2020–2022 | 22 | 25 | 8 | – | – | **55** |
| 7 | ספרדספרד **אנריק סאבוריט** | 2018– | 5 | 15 | 29 | – | – | **49** |
| 8 | ישראלישראל **ערן זהבי** | 2013–2016; 2022– | 19 | 9 | 17 | – | – | **45** |
| ישראלישראל **אייל גולסה** | 2016– | 3 | 25 | 17 | – | – |
| 10 | ישראלישראל גל אלברמן | 2010–2017 | 19 | 25 | – | – | – | **44** |
| 11 | ישראלישראל טל בן-חיים | 1998–2004 ; 2015–2017 | 13 | 29 | – | – | – | **42** |
| ישראלישראל **אופיר דוידזאדה** | 2017– | 5 | 19 | 18 | – | – |
| סרביהסרביה **פרדראג ראיקוביץ'** | 2015–2019 | 6 | 36 | – | – | – |
| 14 | ישראלישראל ברק יצחקי | 2010–2018 | 13 | 26 | – | – | – | **39** |
| 15 | ישראלישראל **דן גלזר** | 2014–2016 ; 2018– | 7 | 12 | 16 | – | – | **35** |
| 16 | ישראלישראל **דן ביטון** | 2020– | 5 | 7 | 21 | – | – | **33** |
| ישראלישראל **עומרי בן הרוש** | 2013–2017 | 15 | 18 | – | – | – |
| 18 | ישראלישראל לירן שטראובר | 1999–2006 ; 2009–2011 | 11 | 20 | – | – | – | **31** |
| 19 | בוסניה והרצגובינהבוסניה והרצגובינה **האריס מדוניאנין** | 2010–2012 ; 2016–2017 | – | 29 | – | – | – | **29** |
| 20 | ישראלישראל **אלירן עטר** | 2010–2013 ; 2017–2020 | 3 | 25 | – | – | – | **28** |
| ניגריהניגריה **נוסא איגיבור** | 2014–2017 | 12 | 16 | – | – | – |
| 22 | ישראלישראל אבי נמני | 1989–2003 ; 2005–2008 | 10 | 13 | – | 4 | – | **27** |
| ישראלישראל **גבי קניקובסקי** | 2021– | – | – | 27 | – | – |
| 24 | ישראלישראל גדי ברומר | 1991–2004 | 9 | 12 | – | 4 | 1 | **26** |
| 25 | ישראלישראל **יונתן כהן** | 2017–2021 | 5 | 10 | 10 | – | – | **25** |
| איסלנדאיסלנד **וידאר קיארטאנסון** | 2016–2018 | – | 25 | – | – | – |
| ספרדספרד קרלוס גרסיה | 2012–2016 | 15 | 10 | – | – | – |
| 26 | ישראלישראל **אלי דסה** | 2015–2019 | 3 | 21 | – | – | – | **24** |
| ישראלישראל **מתן חוזז** | 2016–2017 ; 2018– | 3 | 4 | 17 | – | – |
| ישראלישראל **דניאל פרץ** | 2020–2023 | – | – | 24 | – | – |
| ספרדספרד חואן פבלו קולינאס | 2013–2016 | 14 | 10 | – | – | – |
| ישראלישראל יובל שפונגין | 2004–2010 ; 2014–2018 | 8 | 16 | – | – | – |
|

* **מספר ההופעות הרב ביותר בליגת האלופות**: איתן טיבי וטל בן-חיים (החלוץ) (22)
* **מספר ההופעות הרב ביותר בליגה האירופית/גביע אופ"א**: שרן ייני (52)
* **מספר ההופעות הרב ביותר בקונפרנס ליג**: אנריק סאבוריט (29)
* **מספר השערים הרב ביותר בליגת האלופות**: ערן זהבי (11)
* **מספר השערים הרב בליגה האירופית/גביע אופ"א**: אלירן עטר (12)
* **מספר השערים הרב בקונפרנס ליג**: ערן זהבי (14)

ראו גם
------

* קבוצות הכדורגל הישראליות במפעלים הבין-לאומיים

קישורים חיצוניים
----------------

* היסטוריה: מפעלים אירופאיים, באתר הרשמי של מכבי תל אביב
* מכבי תל אביב, באתר הרשמי של אופ"א
* מכבי תל אביב, באתר ליגת האלופות
* מכבי תל אביב, באתר הליגה האירופית
* מכבי תל אביב, באתר הקונפרנס ליג

הערות שוליים
------------

1. ↑  אורי קופר, דירוג ההופעות הגדולות של ישראליות באירופה, באתר ynet, 6 במאי 2014
2. ↑  ?Who scored the first goals in UEFA's competitions, באתר אופ"א, ‏14 בספטמבר 2021 (באנגלית)
3. ↑  UEFA 5-year Club Ranking 2024, kassiesa.net
4. 1 2 3  המשחק נערך באצטדיון רמת גן
5. 1 2 3  המשחק נערך באצטדיון סמי עופר
6. 1 2  המשחק נערך באצטדיון נתניה
7. 1 2
8. 1 2 3
9. 1 2 3  כולל גביע אופ"א